ઘણા લાંબા સમય બાદ મહેસાણા નગરપાલીકાએ દબાણકારો સામે લાલ આંખ બતાવી છે.શહેરનાં મુખ્ય માર્ગો પર દબાણ કરતી લારીઓ હટાવીને ગલ્લાઓનાં દબાણ દૂર કરવા માટે તાકીદ કરવામાં આવી હતી.પાલીકા પ્રમુખ ઘનશ્યામ સોલંકી સહિત દબાણ વિભાગની ટીમે શહેરનાં મુખ્ય માર્ગો ફરીને લારી-ગલ્લાનાં દબાણ હટાવવાની કાર્યવાહી કરી હતી. મહેસાણા શહેરનાં મુખ્ય માર્ગો જેવાં કે તોરણવાળી ચોક, રાજમહેલ રોડ, પીલાજીગંજ, સ્ટેશન રોડ, કૃષ્ણનો ઢાળ, ભમ્મરીયા નાળા, ગોપીનાળા, બસ સ્ટેન્ડ રોડ, મોઢેરા રોડ, મોઢેરા ચોકડી, રાધનપુર ચોકડી, રાધનપુર રોડ, ડેરી રોડ પર લારીઓ અને ગલ્લાઓ રાખીને દબાણો કરી દેવામાં આવ્યા છે.